87 
med vedliggende Skæl og Frøvinger. Paa Fyrrene, indtil en Højde 
af 6 Meter, fandtes hist og her Kogler gnavede af Mus; enkelte 
saadanne fandtes ogsaa affaldne, liggende under Fyrrene. 
23. Juli. Plantagen Nordost for Vandet Sø. 
Den bestaar af Sitkagran, Hvidgran og Bjærgfyr. Under Hvid¬ 
granerne fandtes meget almindelig gnavede Kogler. Fyrrenes 
Kogler var tit gnavede paa Træerne; en Del saadanne gnavede 
gamle Kogler fandtes under Træerne. 
23. Juli. Plantagen Syd for Vandet Sø. 
Den bestaar af Hvidgran og (overvejende) Bjærgfyr med et 
Bælte af Elletræer og er en ældre Plantage med ret anselige Hvid¬ 
graner. Der var hugget i Hvidgranskoven, saa at man uhindret 
kunde færdes mellem Træerne, der gik højt over Hovedet paa en, 
saa man havde Indtryk af at færdes i en rigtig Granskov. Her 
fandtes talrige gnavede Kogler af Hvidgran, baade spredte over 
hele Skovbunden og, stedvis, samlede i Dynger, undertiden af lige¬ 
frem mægtige Dimensioner, med Hundreder af gnavede Kogler 
liggende i et flere Tommer tykt Lag af Skæl og Frøvinger. I en 
til Hvidgranskoven stødende Plantning af Fyr fandtes ogsaa større 
og mindre Ansamlinger af gnavede Hvidgrankogler med tilhørende 
Skæl og Frøvinger, liggende nydeligt oven paa det meget tykke, 
bløde Moslag. Musene maa altsaa have slæbt Masser af Hvidgran¬ 
kogler et betydeligt Stykke Vej bort fra Hvidgranskoven ind i 
Fyrreplantningen og afskællet dem dér. Ved Foden af Bjærgfyrrene 
var der under Mosset store Kamre med derfra udgaaende Gang¬ 
systemer, ganske som i Sønderskoven ved Silkeborg. I disse Kamre 
laa enkelte (1, 2, højst 3 i samme Kammer) gnavede Hvidgran¬ 
kogler med vedliggende Skæl og Frøvinger. Ogsaa enkelte gna¬ 
vede Fyrrekogler fandtes i Kamrene. 
24. Juli. En lille Plantage tæt Syd for Hørdum, 
< . ved Landevejen. 
Bestaar af Bjærgfyr, Ædelgran og ret store Hvidgraner. Paa 
Fyrren fandtes talrige musegnavede Kogler. Under Granerne laa 
talrige gnavede Hvidgrankogler spredt. I et Kammer under 
en fremspringende Jordbrink (fra Kammeret førte to Gange ind i 
